
mi sk Es EP O ED O GEED O GEED OER, 


VIR SUIWER WAARDE 


is daar niks wat met die Nuwe 


WILLYS GE0 DE LUME GEDAN 


vergelyk kan word nie. 


Er N EE 


Bestudeer die Spesifikasies, gaan elke be- 
sonderheid goed na, vergelyk dit met enige 
ander kar, selfs die wat £50 meer kos, onder- 
werp die kar dan aan enige proef om sy krag, 
snelheid, geruislose loop, gladheid van die 
rem werking ens, ens., te toets, en u sal 


met ons saamstem dat dit 


im 'n klas op sigself staan 











ENIGSTE VERTEENWOORDIGERS VIR TRANSVAAL : 


HAAK 'S GARAGES BEP. 


Pretoria se Oudste, Bes Uitgeruste, Grootste, Mees 
Moderre en Besigste Garage. 


N.B. ons enigste tak: 


mt i KOCH STRAAT, 10, RISSIK STRAAT, 
i Bus 769. — Telef. 1823/4/5. Bus 6848. — Telef. 1421/2. 
" PRETORIA. JOHANNESBURG. 

15 November 1930. DIE HERVORMER. 


MANUFACTURERS SECONDS 


We are in a position to offer 100 pieces of % 















genuine Delysia specially bought by our own 
buyer in England as manufacturers seconds 
which we are offering at the remarkable price 
of 3/6 per yard until sold. 








EXPLAIN THAT 


by Manufacturers Seconds we do not mean that these goods are 
obviously faulty. To the casual eye every yard appears perfect 
and whilst we would explain, that SUCH IS NOT THE CASE, 
it would be very difficult for anyone not knowing this to point 
out any defect. You will be interested to know that the manu- 
facturers, Messrs. Courtaulds explain that every piece of Delysia 
is examined three times, and any defect, whether in the weaving 
Inspection invited or dyeing, no matter how slight, results in these pieces being put 
Without any aside and sold as Manufacturers Seconds. Naturally this price 
obligation is much lower than we pay for our usual stocks and we are 
passing on this special purchase to the many users of this 

to. buy. delightful fabric. The usual stocks of this 


MILLARS well known material will continue to be sold 


at the usual price of 4/11. 


MILLARS 


Pretoria's Foremost Drape€Ers 

HOOFREDAKTEUR : 


Prof. Dr. $. P. ENGELBRECHT, 
164, Lisdogan Laan, 
Pretoria. 





Administrateur van die Kerk: 
die Heer J. H. JANSON, 
Bus 1219, Pretoria. 





DE HERVO 


@f(isiecel Orgaan van die Red 
Ttetvormde kerk van Afrika. | PS 

INTEKENPRYS: 
7/6 Per jaargang vooruitbetaalbaar. € 


Verskyn op die 1ste en 15de 
van ieder maand. 








Intekeningsgelde te stuur aan: 
firma J. H. DE BUSSY, 


Bus 460, Pretoria. 1 

15 NOVEMBER 1930. 
Nogmaals Jeugwerk. 


Op die gevaar af, dat ons lesers miskien mag 
denk, dat ons teveel op dieselfde aambeeld hamer, 
wil ons weer `n enkele gedagte wissel oor Jeugwerk. 
Soos ons vroër gesê het, was die skrywe daaroor in 
sDie Hervormer” nie sonder vrug nie. Elders in 
hierdie uitgawe praat iemand van die Jeug as van die 
wordende kerk van die toekoms, van die sig vormen- 
de volk van die toekoms. Hierin lê die groot belang 
van Jeugwerk opgeslote. Waar ons volk deur kon- 
solidasie en deur nouere aanraking met die groot 
strominge van die wêreld `n gedaante-verwisseling 
ondergaat waardeur die mentaliteit en die geestes- 
behoefte van die opkomende geslag anders is dan 
die van die vorige generasie, ja, waar die volkere 
van die ganse wêreld deur die groot oorlog van 
1914—1918 'n gedaante-verwisseling ondergaan het, 
loop ons gevaar, dat ons die opkomende geslag nie 
ten volle in sy geestesnode verstaan nie. Ons loop 
gevaar om die opkomende geslag vir die Kerk te 
verloor. Ons jongmense, wat op geestelik en maat- 
skaplik gebied met dinge in aanraking kom, wat 


vreemd was vir die ouere geslag, het hulle eien- 
aardige geestelike vrae en geestelike node en geeste- 
like behoeftes. Dit help niks absoluut niks om van 
die preekstoel te kla, dat die jongmense nie kerk toe 
kom nie, dat vele na hulle aanneming nie meer aan 
die Nagmaal gesien word nie. Dit help als niks, en 
die wat nog kerk toe kom, sal daarmee nie in die kerk 
gehou word nie. Nee, persoonlike bearbeiding en 
voorligting is vir ons jongmense nodig. ËEn die pre- 
dikante, wat binne die grense van hulle Gemeentes 
Normaalskole het en inrigtinge vir hoër onderwys, 
het viral `n dubbel groot verantwoordelikheid. Die 
jongmense van ons Kerk, wat uit alle oorde van die 
land aan die inrigtings studeer, moet voorligting, 
steun, meelewing en geestelike hulp van die plaaslike 
opsiener kry. In die studie-tyd is meesal die kritieke 
tyd, die tyd van storm en onweer, en die studerende 
jeug kan nie genoeg besoek word nie. Dit geld ook vir 
die gemeentes waar middelbare skole is, ook die leer- 
linge van die inrigtinge kan alleen bewaar bly en reg 
gelei word, naar die mensgesproke, deur persoonlike 
kontak, persoonlike omgang met hulle geestelike 
leiers. 

In die vorige uitgawe het ons die konstitusie van 
die Kristelike VYongeliede Vereniging van Potchei- 
stroom gepubliseer. Hierdie konstitusie bied die 
moontlikheid vir `n degelike ontwikkeling. Bybel- 
studie kan aangewakker word, en die algemene 
geestelike ontwikkeling bevorder. Geleentheid word 

gebied vir die bespreking van allerhande vrae, en 
moeilikhede. Graag had ons meer plek gesien vir die 
bestudering van ons Kerkgeskiedenis. Maar wat ons 
viral getref het is die Komitees, waaronder die Be- 
soek-komitee, die Sondagskool-komitee. Deur die 
jongmense aan die werk te sit word hulle belang- 
stelling viral aangewakker, en deur die werk wat ge- 
doen moet word, word hulle nouer aan die vereniging 
gebind. Die hoofde cn harte word opgehef om sig 
met hoëre dinge as met sports besig te hou. 

Nogmaals, wie bring `n uitgewerkte skema vir 
jeugwerk voor ons Algemene Kerkvergadering? Nou 
moet die skema opgetrek word, en ons moet nie wag 
nie tot op die Vergadering self. So'n ontwerp- 
skema kan altyd vooraf in ,Die Hervormer” ge- 
publiseer word. 










oo Rerkelike 
Berichfen—. 


Nylstroom. 


Die N.H.H.V. vergadering werd gehou op 27 Septem- 
ber in die huis van Mnr. en Mevr. Dorst. 

Nadat die voorsitter `n woord van dank aan die be- 
woners van die huis gerig het, werd die vergadering ge- 
open, en na die lese van die Notule het Mnr. Dorst aan 
die woord gekom. Hy het oor vier hoofgedagtes gepraat, 
7] 

1. Die vestiging van ons Kerk in Nederland. 
2. Die uitbreiding. 

3. Die stryd om die Kerkorde. 

4. Die stryd om die belydenis. 

Daar dit 'n veelomvattende onderwerp was kon spre- 
ker nie klaar kry nie, en het belowe om op `n volgende 
geleentheid af te sluit. 

Hierna het Mnr. E. van Staden `n resitasie ,,Het 
liedje van Verlangen” voorgedra, waarvoor hy deur Mej. 
Mara Willemse bedank werd. 

Hierna het 'n bespreking gevolg van die onderwerp, 
en o.a. het Mnr. S. J. Botha ook iets daaromtrent mee- 
gedeel, en terselfder tyd die vriendelike gasheer en gas- 
vrou bedank. Ons is dan ook Mnr. en Mevr. Dorst baie 
dank verskuldig vir hulle gasvryheid. 

Na 'n paar afkondigings werd die vergadering ver- 
daag, en na heerlike verversinge het almal huiswaarts ge- 
keer. Die volgende word op 18 Oktober in die huis van 
Mnr. Herbst, ons dorpsouderling D.V. gehou. 


Hannie Willemse, Sekr. 

Verslag van ons laaste N.H.H.V. vergadering gehou 
op 18 Oktober in Mnr. en Mevr. Herbst se huis. 

Na Mnr. Herbst die vergadering welkom geheet het 
werd die notule van die vorige vergadering gelees. 

Daar baie van die lede en erelede nie aanwesig was 
nie, het ons die toespraak van Mnr. Dorst uitgestel en 
die volgende program afgehandel. 

Mnr. M. v. d. Merwe lewer ons `n onvoorbereide toe- 

spraak oor ,Die nut van verenigings vir ons oor die al- 
gemeen”. Mej. T. Swanepoel bedank hom. 

Hierna volg `n resitasie getietel: ,Die Dorsmasjien” 
deur Mnr. P. v. d. Merwe en werd bedank deur Mnr. 
George v. d. Merwe, 

Na hierdie volg 'n sangstuk deur .Meje. K. en N. Dorst 
wat deur die voorsitter self bedank werd. 

Toe het Mej. Mara Willemse die volgende kort toe- 
sprakie oor ,Lutherdag” gelewer wat Mnr. CO. Boshoff be- 
dank het. 

Mej. N. Dorst laat algar toe in `n weemoedige toe- 
stand verkeer deur ,,Die Geskenk” te resiteer wat sy be- 
sonder goed gedoen het. Mej. C. v. Staden het `n woord 
van dank aan Mej. Dorst gerig waarna almal toe, na 'n 
paar woorde van dankbaarheid aan die inwoners van die 
huis gerig is deur Mnr. die voorsitter, verversinge na 
hartelus onder gesels geniet. 

Na die verversinge het Mnr. Dorst vir ons 'n paar 
pragtige resitasies gelees en ook het die Meje. Dorsts vir 
ons nog `n paar sangstukkies (Hollands) gelewer. 

Hierna werd die vergadering verdaag. 

Ons volgende vergadering sal die 29ste November 
gehou word. 


Gemeente Zwartruggens. 


Die volgende Nagmaal sal alhier gevier word op die 
twede Sondag van Januarie 1931, so die Here wil. 


Gemeente Ventersdorp. 


Die volgende Nagmaal sal alhier gevier word, so die 
Here wil, op die derde Sondag van Januarie 1931. 


Gemeente Lichtenburg. 


Die volgende Nagmaal sal alhier gevier word op die 
vierde Sondag van Januarie 1981, so die Here wil. 





(Gjemeente Zeerust. 


So die Here wil sal die volgende Nagmaal alhier ge- 
vier word op die eerste Sondag van Februarie 1931. By 
die geleentheid sal die jaarlikse Konferensie van die 
Sondagskole van die Ring van Zeerust ook hier plaas vind. 
Die program sal later gepubliseer word. 








Pietermaritzburg. 


Die Gemeente hoop D.V. op 30 November Avondmaal 
te vier. Saterdagaand, 29 November, om 7 uur, Voorbe- 
reiding. Sondagmêre, 10 uur, Avondmaal, Sondagaand om 
7 uur: Danksegging. 


Turffontein. 

Op 19 Oktober het die gemeente van Turffontein `n 
geseënde Nagmaalviering gehad te Ophirton. 

By die voorbereidingsdiens het ons leraar Ds. L. E. 
Brandt 25 nuwe lidmate bevestig. Die woorde deur ons 
leraar aan die jong lidmate toegespreek het 'n groot in- 
druk gemaak op jong en oud. Hy wys daarop hoe `n groot 
getal van jong lidmate hulle beloftes versuim en nie vol- 
hard om hulle Kerk te ondersteun nie, dit veroorsaak moei- 
likheid en groot kommer oor die toestand van ons Kerk. 

Ds. Strydom van die Weeshuis te Krugersdorp was 
ons leraar behulpsaam en het die dankseggingsdiens ge- 
lei. 

A. de Kock, Skriba. 

Makwassie. 


Die opkoms met ons Nagmaal op 11 en 12 Oktober 
was taamlik goed. Saterdagmiddag werd drie jonge lede 
aan die gemeente voorgestel asook die bb. diakens C. 
Gagiano, J. F. van Rensburg, en J. Kruger. 

Die Kerkraad het besluit om Klerksdorp te vra om 
Ds. Venter toe te laat om eenmaal per maand ons ge- 
meente te besoek. 

Aan 27 kindertjies is die Heilige Doop bedien. 

Ons eerskomende Nagmaal is bepaal vir D.V. die 
derde Sondag in Januarie. 

Die Kerkviering was besonder aangenaam. 

J. A. du Toit. 


Vredelust, Heilbron. 


Na 'n lang gesukkel het ons tog eindelik daarin ge- 
slaag om iemand te kry om op die dorp vir ons kinders 
Sondagskool te hou. Br. R. Willemse wat die taak op 
hom geneem het, het met agtien kinders begin wat tot 25 
kan aangroei. Aan die lang gevoelde behoefte is nou 
voorsien. Ons is veral bly dat ons lammertjies nou in eie 
kraal gehou kan word. 

Ons hoop en vertrou dat die seën van die Heer op 
die klein begin, wat gemaak is, sal rus en dat die boompie 
wat geplant is sal groei tot 'n groot, sterk boom. 

JE H. 


Wolmaransstad. 


Op 11 en 12 Oktober 1930 het ons gemeente Nagmaal 
gevier. Die opkoms was goed nieteenstaande die reën 
wat Donderdag en Vrydag geval het. 

Saterdagmiddag werd 19 jongeliede aan die Gemeente 
voorgestel. In die gemeentevergadering Saterdagaand 
werd Br. Gawie Stolz gekies as ouderling in die plek van 
br. A. J. v. d. Westhuizen wat afvallig geword het en 'n 
leer verkondig wat volgens ons belydenis verkeerd is. 

Die preke van ons konsulent het 'n diepe indruk op die 
Gemeente gemaak. Dat hy lang gespaar mag word vir 
ons kerk, is ons bede. 


Die volgende Nagmaal is bepaal vir die derde Sondag. 


in Januarie, D.V. 

Broeder Ouderling Gerrie Combrink wat na Krugers- 
dorp vertrek het, word langs hierdie weg baie hartelik be- 
dank vir sy troue dienste in belang van ons Gemeente. 
Ons mis hom baie. L. J. Fouche. 


Messina. 


Die gemeente het weer op 25 en 26 Oktober 1930 
Nagmaal gevier, onder leiding van Ds. $S. Vermooten, ons 
konsulent. Omdat baie mense weg is was dit alles baie 
stil, maar die kerk was met alle dienste vol. 

Drie nuwe lede was aangeneem, en 8 kinders gedoop. 

Twee ouderlinge was herkies: Oud. C. J. Koen, en 
ouderling J. F. Roos. Ouderling J. P. Jacobs het afgetree, 
hy wens liewers na die Sondagskool te kyk, hy is nou die 
Superintendent van Sondagskool. Ons volgende kerk en 
Nagmaal sal gehou word op die twede Sondag in Februa- 
rie 1930, so die Heer wil. 

G. J. Koen, Skriba. 


Pietersburg. 


Ons het weer Sondag, die 19de Oktober, Fees gevier. 
Ds. J. J. Prinsloo, ons konsulent, het oor gekom en die 
verrigtinge waargeneem. 

Die opkoms was taamlik bevredigend gewees as in 

aanmerking geneem word, die droogte en die swaar tyd 
waarin ons nou lewe. 

Vrydagaand is 11 jonge lede aangeneem €n Saterdag- 
aand het hulle belydenis van hulle geloof afgelê. 

Sondagmêre om tien uur het ons Heilige Avondmaal 
gevier; daar was vier tafels gehou en hulle was taamlik 
goed beset. Sondagmiddag is tien kindertjies gedoop. 

Ds. Prinsloo het Sondagaand die uitbreiding van die 
Kristendom bespreek; hy het in korte trekke maak krag- 
tig die uitbreiding verduidelik en ons daarop gewys dat 
die Hervormde Kerk die oudste in die Transvaal is. Ds. 
Prinsloo sê dat ons moet en kan hoogmoedig wees om 
vandag nog aan 'n Hervormde Kerk te kan behoort. 

Saterdagaand was 'n gemeentevergadering gehou en 
verkiesing van Kerkraadslede was die enigste item op die 
program gewees. Die Kerkraad het br. Leendert P. C 
Jansen gekies as Skriba van die gemeente. Broeders 
susters en vriende, geliewe te noteer dat die nuwe Skriba 
se adres nou is Mnr. L. P. C. Jansen, Bus 98, Pietersburg, 
en asseblief alle korrespondensies direk aan hom te rig. 

Ons voel dat ons almal 'n groot seën ontvang het. Ds. 
Prinsloo het baie ernstige en boeiende preke gelewer en 
ons hoop dat hulle lank in ons ore en harte sal weergalm 
en bewaar sal bly. 

Ons bedank Ds. Prinsloo hartlik vir sy oorkoms na 
ons. 

L. dansers, Skriba. 


Chrissiesmeer. 


Op 1 en 2 November het die gemeente Chrissiesmeer 
`n geseënde Nagmaalviering gehad. Die opkoms was swak, 
wat te wyte is aan die droogte wat baie swaar druk op 
oostelike Ermelo. Daar was maar in die geheel vijf kerk- 
waens. Uit die Redhill wyk was geen lid. Selfs die 
ouderling en diaken was nie teenwoordig nie. 

Saterdag middag had Ds. Dreyer een baie boeiende 
preek gelewer wat regtig opbeurend was, die gemeente het 
dit geniet. Saterdagaand een kort diens en daarna ge- 
meentevergadering. Daar is toe planne bespreek om die 
kerkskuld te delg. 

Met Nagmaal was die opkoms 'n bietjie groter. Ds. 
J. Dreyer had een heerlike preek gelewer, twee tafels 
nagmaalsgangers is bedien. Met die nabetragtingsdiens 
is een kind gedoop. HI Hi 


Durban. 


Ons het 'n aangename Nagmaal gehad. Ds. P. W. 
Venter en Mevr. Venter was hier met die geleentheid. Daar 
was 4 kinders gedoop en twee kerkraadslede voorgestel 
Weens die swak opkoms Saterdagaand het ons die ge- 
meentevergadering laat oorstaan tot Sondagaand, toe 
daar weer twee kerkraadslede gekies is. Die opkoms vir 
Sondagmêre en aand was taamlik goed, en die preke was 
indrukwekkend. Ons volgende Nagmaal sal gehou word 
die eerste Sondag in Januarie 1931 en ek hoop dat die op- 
koms nog beter sal wees. 


J. C. Olivier, Skriba. 


Waterberg. 

Nadat br. Hermanus Willemse, Zanddrift, P.K. Vaal- 
water, die gemeente van Waterberg vir 'n aaneenlopende 
periode van 25 jaar, as kerkraadslid en as skriba gedien 
het, het hy as sulks bedank. 

Graag wil ons die broeder in naam van die gemeente 
en kerkraad verseker van ons hartelike dank en waarde- 
ring vir die getroue en konsiensieuse werk gedurende die 
afgelope kwarteeu deur hom in die gemeente got, 

As Superintendent van Sondagskole in die Ring van 
Rustenburg verwag ons ook nog veel van broeder Wil- 
lemse in die toekoms. 

In die plek van broeder Willemse is as nuwe Skriba 
vir die gemeente gekies broeder S. J. Botha, Posbus 57, 
Nylstroom. Om in die toekoms dus onnodige onkoste en 
tydverspilling te voorkom, sal dit goed wees as alle kor- 
respondensie, betreffende die Gemeente, aan broeder S. J. 
Botha geadresseer word. 


Losberg. 

Die Gemeente van Losberg het weer die voorreg ge- 
had om Nagmaal te vier op 4 en 5 Oktober 1930. Die op- 
koms was buiten verwagting. 

Ds. Joh. Dreyer wat op `n besoek by sy ouers was het 
die voorbereidingsdiens gelei, waarna Ds. Smit 11 lidmate 
voorgestel het. 

Na die afloop van die voorbereidingsdiens is Ds. 
Dreyer na Krugersdorp waar hy Ds. Grobler behulpsaam 
moes wees. Na die voorbereidingsdiens was gemeente- 
vergadering, waar diaken J. H. Mienie tot ouderling ge- 
kies is in die plek van ouderling Buitendach wat bedank 
het. Broeder Jan Oosthuizen is gekies tot diaken in die 
plek van diaken J. H. Mienie. Jn die plek van diaken 
P. Benadie is gekies broeder Paul Pretorius. 

Saterdag was daar basaar van 'n Sondagskooltafel, 
wat die pragtige som van $18 opgebring het. Dank aan 
Mevr. Ds. Smit en aan die Sondagskool onderwyseresse vir 
hulle onvermoeide ywer. Sondag is vyf Nagmaaltafels 
bedien en vyf kinders gedoop. Al die dienste is gelei 
deur ons leraar. Die preke van beide leraars was boeiend 
en bemoedigend. 

Oudl. T. F. Dreyer, Jnr, Skriba. 





DEUR JEHOWA GEDRA. 


Jes. 46:3—T. 
Die woorde van ons teks verplaas ons in die 
ballingskap in Babel. Die stede van Juda is verwoes 


en 1ê onbewoond. Jerusalem is in puin. Dis onge- 
veer 'n halwe eeu dat sy beswyk het vir die oormag 
van Nebukadnesar. `'n Halwe-eeu dat daar geen 
offer meer gebring is nie! `n Halwe-eeu van bespot- 
ting, verdrukking en ellende! '`'n Halwe-eeu van wag 
op die deur die profete van ouds beloofde verlossing. 

Die vyftig jare van wag lyk wel honderd en 
meer. Vir iemand wat ly en hoop op verlossing rek 
'n halwe eeu uit, totdat dit skyn asof daar geen end 
aan kom nie. 

Met die verloop van die jare het `n deel van 
Juda begin tuis voel in Babel en geleer om die Babi- 
loniese afgode te vereer. Vir die wat getrou bly aan 
Jehowa val die wag ook om die rede nog moeiliker. 
In die begin het hulle nog gehoop op verlossing. Nou 
na 50 jare van wag, lyk die hoop op redding nog 


netso klein. Daar kom geen verandering in hul toe- 
stand nie. Babel, die verdrukker bly groot en mag- 
tig. 

Inplaas van bevryding skyn dit of die bannelinge 
'n tyd vol beroering tegemoet gaan. Daar gaan ge- 
rugte rond van oorloë, van bloed en trane. Die 
bannelinge is vervul van vrees. As by hul ellende 
ook nog moet kom die van `n oorlog, wat dan? 

Die so gevreesde is Kores of Cyrus, die koning 
van Persië. Hy het sy volk bevry van die juk van 
die Mede. Maar daarmee was hy nie tevrede nie. 
Hy wou `n wêreldryk stig. Dit was nie lang nie of 
hy het ook oor Klein-Asië sy septer geswaai. Die 
volgende ryk waarteen hy opgetrek het, was die 
Babiloniese, wat na die dood van Nebukadnesar 
innerlik verswak was. 

Volke en konings sidder en beef. Mismoedig 
sien ook die kindere van Juda die toekoms tegemoet. 
Troostelose gedagtes vervul hul harte. Sal die 
handjievol van hulle, wat oorgebly het, nou verswelg 
word in die draaikolk van die volkere? 

In die groot gebeurtenis ,wat aanstaande is, be- 
speur hulle nie die vinger van Jehowa nie. Hy hou 
Homself stil. Hy trek Homself hul lot nie aan nie, 
so kla die volk. 

Maar die profeet is vol moed. Met blye jubel 
in die hart roep hy sy volk `n trooswoord toe: 
,|roost, troost, Myn volk, zal ulieder God zeggen. 
Spreekt naar 't hart van Jeruzalem en roept haar 
toe, dat haar stryd vervuld is, dat haar ongerechtig- 
heid verzoend is.” 

Geen bestraffing, geen oordeel meer nie, maar 
troos, heil en verlossing! Voor die ore van sy verslae 
volk roep hy uit in die naam van sy God: ,Ik breng 
Mijn gerechtigheid nabij; zij zal niet verre wezen, en 
Mijn heil zal niet vertoeven, maar Ik zal heil geven 
in Sion, aan Israel Mijn heerlikheid.” 

Is dit moontlik? Het God Sy volk dan waarlik 
nog nie vergeet nie? ls Hy dan waarlik magtiger as 
die gode van Babel? Sal Hy hulle uit die hand van 
Cyrus kan verlos? 

Nog groter word die verbasing as die profeet 
dieselfde gevreesde Cyrus aanwys as hul verlosser. 
Hy, Cyrus, sal van Jerusalem sê: ,,Het worde her- 
bouwd”, en van die tempel: ,,Hy worde gegrond- 
vest”. Hy sal al die planne van Jehowa God ten 
uitvoer bring. Want die Cyrus, die heidense koning, 
wat Israel's God nie ken nie, is tog Sy dienaar. Bo 
die planne van die mens, bo die beraadslagings van 
konings, sien die profeet die grootse plan van die Al- 
magtige. Hy sien nie alleen Cyrus nie, hy sien die 
Heer, sy God aan die werk. 

Sy medebannelinge sien die vurige prediker 
maar nog altyd ongelowig aan. Die twyfel het al 
so diep ingevreet in hul siele. 

Maar teen die vertwyfelinge kom die profeet 
telkens op. Hy word nie moeg om die verhewenheid 
van Jehowa bo die gode van Babel te verkondig nie. 
Jehowa is die enigste ware God, die Eerste en die 
Laaste. Meer dan eens stel hy soos in ons teks- 
woorde en soos in hoofstuk 44 die afgode in hul nie- 
tigheid en hulpbehoevendheid teenoor Jehowa. Die 
afgode kan hulself nie help nie. Hulle moet deur hul 
dienaars en lasdiere gedra word. Maar jehowa is 
die Almagtige, wat Israel vanaf die geboorte gedra 
het. Die afgode antwoord nie op die gebed nie. 
Hulle kan nie verlos nie. lsrael's God daarenteen is 
met geen ander te vergelyk nie. Hy is die Here God 
en niemand meer nie. Sy Raad sal bestaan. Hy 
alleen kan verlos en behou. Hy beskik oor die lot- 
gevalle van volke en nasies. Hy gebruik die mag- 
tiges van die wêreld om Sy welbehae te doen. (Ook 
die magtige Cyrus is maar `n middel in Sy hand n.l. 
om Sy volk vryheid te skenk. ` God het Sy volk im- 
mers nog nie vergeet nie. Inteendeel Sy volk is van- 
af die geboorte deur Hom gedra in die holte van Sy 
hand. Hy bewaar Juda as Sy oogappel. Sy is Je- 
howa's uitverkorene. Hy roep haar by haar naam. 
Hy het haar geken nog eer Sy volk Hom geken het. 


Die profeet getuig nie alleen van die almag en 
verhewenheid van Israel's God nie, maar ook van Sy 
trou en ontfermende liefde. Hoor maar: ,,Gij zijt 
Mijn knecht Israel! Gij zult van Mij niet vergeten 
worden. Ik delg uwe overtredingen uit als `n nevel 
en uwe zonden als `n wolk.” En die getrouheid geld 
nie alleen wat die verlede van Sy volk betref nie, 
maar ook die toekoms. Ja, tot die grijse ouderdom 
toe, die verre toekoms sal Hy Sy volk dra. 


In die verlede het Hy Sy volk gedra op die 
vleuels van Sy almag. Maar Hy het haar ook verdra 
deur die grootheid van Sy ontferming, nieteenstaande 
haar sonde en oortredings. ln die woestyn, sê die 
apostel érens, het Hy haar sede 40 jare lang verdra. 


Sal Hy haar dan nou uit Sy hand laat val om 
'n prooi te word van die volkere van die wêreld? 
Nee! Hy bly getrou tot in alle ewigheid. Hy bestuur 
van uit Sy hemel alles na Sy alwyse Raad. 

Hy dra Sy volk. 

Hy dra alle volke van die wêreld. 

Hy dra die heelal deur Sy Almag. 

,Gelijk `n arend zijn nest opwekt, over zijn 
jongen.zweetf, zijne vleugelen uitbreidt, ze neemt en 
ze draagt op zijne vlerken”, so het na die woord van 
Moses die Here God Sy volk gedra op die sterke 
vleuels van Sy almagtige krag. 

Heerlik om te weet dat die alwyse God elke volk 
dra en oor die lotgevalle daarvan beskik! Jammer 
is dit, dat ons dit so dikwels verbysien en dan onte- 
vrede is en murmureer onder beproewings! 


Ons weet wel en sing in die kerk uit volle bors 

saam: 
sRust mijn ziel! Uw God is Koning, 
Heel de wereld Zijn gebied, 
Alles wisselt op Zijn wenken — — — 

Ons weet, dat Hy alles beskik, bestuur en dra, 
maar tog twyfel ons soms in ons kleingeloof of hy 
alles wyselik beskik. lInplaas van die toekoms van 
ons volk ook in hierdie bedrukte tye vol vertroue in 
Gods hand te stel, steun ons so dikwels op `n vlees- 
like arm. En daarom is dit, dat die lofsang op ons 
lippe verstom. 

God dra egter nie alleen Sy volk en die volkere 
van die wêreld nie, maar ook die enkeling. Hy dra 
ook elkeen van ons vanaf ons geboorte. Deur Sy 
genade was ons Sy troue sorg deelagtig vanaf ons 
eerste lewenslig. Met teerdere sorg het Hy oor ons 
gewaak, trouer as wat `n moeder dit ooit kan doen. 
In Sy vaderarme gedra is ons veilig, veilig ook in dae 
van kommer en sorg. Hy sal ons nie uit Sy hand 
laat val nie, maar ons deur die kommervolle tye, wat 
ons nou belewe, heendra. 

Ook ons geestelike lewe word deur Sy genade 
gedra. In eie krag kan ons geloofslewe nie staande 
bly nie. Sodra ons op eie kragte steun, dan val ons. 
Maar Hy dra ons deur al die versoekings en verlei- 
dings heen. Die las van ons sonde is ons te swaar, 
maar Hy het dit op Hom geneem. Hy, Gods Soon 
het ons sonde aan die kruis gedra. ,,Waarlik, Hy 
heeft onze krankheden op Zich genomen en onze 
smarten heeft Hy gedragen. De straf die ons de 
vrede aanbrengt, was op Hem.” 

Goddank! Ons word op ewige arms van liefde 
gedra en verdra vanaf ons geboorte! Hy dra ons 
deur die lewe van sonde en ellende heen. Hy dra 
ons tot die gryse ouderdom. 

Hy dra ons deur die donker doodskaduweedal 
heen. 

Hy dra ons, soos `n herder sy verlore, maar 
teruggevonde skaap, huiswaarts deur die geopende 
hemelpoort in die huis van die Vader met die vele 
woninge. Amen. 

Ermelo. Joh. D. 








GEVRA. 


Huisvader en -moeder vir die Groot-Marico Koshuis. 
Te begin le kwartaal 1931. Salaris: £20 per kwartaal. Vry 
losies en inwoning vir 2 kinders. 

Getuigskrifte en sertifikate 'n vereiste. `n Hervormer 
voorkeur. 

Applikasies na ondergetekende voor of op 31 Desem- 
ber 1930. 

Cor. B. OTTO, Sekr, 
Bus 11, 
Groot-Marico, 

DIE OXFORD-GROEP-BEWEGING. 


Soos miskien alreeds by die meeste bekend is, 
is hier teJohannesburg `n Broederkring van Hervorm- 


de predikante in die lewe geroep. Al ons predikante in 


wie se bereik dit is of wie per geleentheid in die 
buurt van Johannesburg is, is hartelik welkom. Ons 
vergader heeltemal onofifisiëel, omdat die hoofdoel 
wat ons be-oog is om mekaar beter te leer ken, deur 
meer met mekaar in voeling te kom en deur sake van 
algemeen en gemeenskaplike belang te bespreek. So 
het ons al twee baie gesellige samekomste gehad, 
waaruit besonder vrugbare en interessante bespre- 
kings gevolg het. Ons laaste vergadering is gehou 
in die huis van Dr. H. C. M. Fourie. Teenwoordig 
was Ds. |]. van Belkum, Ds. A. Oosthuizen, Ds. ]. 
Kuhn, die twee Di. Grobler, die twee Di. Prinsloo, 
Ds. |. v. d. Berg, Ds. Brandt en dan natuurlik ons 
vriendelike gasheer Dr. Fourie. 

As onderwerp vir bespreking het ons die Oxford- 
groep-beweging geneem. So goed as eenstemmig 
was al die predikante in hulle afkeuring van hierdie 
wind van leer wat van oor die see ma ons toe toe- 
gewaai het. Almal vrees vir die reaksie. Enkeles 
sal miskien staande bly, maar siende op die vrugte 
van sulke bewegings in die verlede, word daar ge- 
vrees vir `n ontsettende teleurstelling. 


Ds. Oosthuizen het o. a. vertel hoe dat die aan- 
hangers van hierdie beweging beslis weier om op 
enige vraag te antwoord, wat dit erg bemoeilik om 
uit te vind wat die mense eintlik wil. 


Veral die stille uur wat hierdie mense elke 


mêre afsonder om indrukke van God te ontvang 
waarvolgens hulle die dag moet handel word as ge- 
vaarlik beskou. Dit kom voor of hulle sodoende 
die verantwoordelikheid van hulle eie skouers wil af- 
werp om al die skuld van die dag op God te werp. 
En watter sekerheid het hulle dat al die ingewings 
rein is, want ook die duiwel kan hom aan ons as `n 
engel dic ligs voor doen. Byna almal is dit daarmee 
eens dat meditasie nie noodwendig stilte en passiwie- 
teit vereis nie. Juis die preek en meer nog die aansit 
aan die Nagmaalstafel moet ons tot meditasie bring 
en ons meditasie lei. Dit word algemeen gevoel dat 
as hierdie beweging reg is, dan was die kerk nog 
altyd op die dwaalspoor met sy manier van Evange- 
lie-verkonaiging. 

Om te bieg vir mekaar is een van hierdie be- 


weging se uitstaande kenmerke. Dit word deur die 

predikante gevoel dat ook hier 'n groot gevaar in sit. 
Die bieg was in die verlede een van die kragtigste 
oorsake van die verswakking van die Roomse Kerk en 
van die demoralisasie van die sedelike lewe in die 
Roomse inrigtings. Wonderlik genoeg is dit meestal 
die gevoelsmense by wie hierdie beweging aanklank 
vind, die klas van mense wat metodisties aangelê is. 

Om al die argumente aan te voer wat teen hier- 
die beweging geopper is, weer te gee, sou te veel 
plek in beslag neem. Ek hoop wat ek hier mee- 
gedeel het, en dit was ook my uitsluitlike bedoeling 
— sal voldoende wees om te laat sien hoe verskeie 
van ons Kerk se predikante oor die saak voel, as 
waarskuwing vir ons mense om tog versigtig te wees 
en hulle nie deur allerlei wind van leer te laat saam- 
sleep nie. 

Laat ons getrou bly aan die godsdiens van ons 
voorvaders, laat ons ons kramphaitig bly vasklem aan 
die Kerk waarvoor die voortrekkers goed en bloed vir 
feil gehad het. Laat my dit nog terloops hier opmerk 
dat hierdie beweging, alhoewel hulle anders voorgee, 
tog besig is om die Kerk afbreuk te doen, o.a. deur 
juis gedurende kerkure hulle ,,house-parties” te 
hou. 

Hierdie beweging is nie iets nuuts nie en sal net 
soos die Wederdopers na `n periode van oplewing on- 
gemerk verdwyn. As die eerbied uit ons Godsdiens 


verdwyn, — en blykbaar is dit een gevaar wat in 
hierdie groep sit — dan verdwyn ons Godsdiens 
later ook. 


Laat ons dus Hervormers bly in merg en been, 
getrou aan die tradiesies en gewoontes van die deur 
ons geliefde Hervormde Kerk, wat al vanaf die vroeg- 
ste volksplanting in Suid-Afrika voldoende voorsien 
het in die geestelike behoeftes van ons voorouers en 
ook van hulle nageslag. 

Johannesburg, 25 Oktober 1930. 

TE EIE: 
KERKHERVORMING. 

,Neemt deze dingen van hier weg”, sprak Jezus 
tot hen, die het huis Zijns Vaders tot een huis van 
koophandel gemaakt hadden. Deze les hebben de 
Hervormers verstaan, en zij hebben alles weggedaan, 
wat in den loop der eeuwen in de Kerk van Christus 
was ingeslopen en wat niet op Gods Woord ge- 
grond, of daarmede in lijnrechten strijd was. Maar 
zij hebben niet alleen weggedaan; zij hebben ook 
teruggegeven het Evangelie, dat, in de volkstaal over- 
gezet, weder het volksboek worden moest, om licht en 
leven te wekken onder hen, die in duisternis gezeten 

waren. Zo is de Kerk gereinigd en het werk, in de 
vreze Gods en met ijver voor Zijn Huis begonnen, 
zal voorspoedig voortgaan, zolang de duisternis 
daarbuiten nog tegenstand biedt, en ook in eigen boe- 
zem nog veel te hervormen Dlijft. 

Geen zaad van bitterheid jegens onze Roomse 
mede-Christenen willen wij uitstrooien, al bestempe- 
len zij ons nog altijd met de gehate ketternaam, ter- 
wijl zij ons nog jaarliks uitbannen. Bidden wij voor 
hen, opdat ook hun ogen voor het licht der waarheid 
mogen geopend worden! Maar wij roepen niet min- 
der met heilige ernst: laat die vreemde macht, die 
nooit rust, zoolang zij geen alleenheersende opper- 
macht geworden is, zich niet weder over ons uit- 
breiden! 

Het werk der Hervorming is geen eens en voor 
altijd afgedane zaak. Hervorming sluit ontwikkeling 
niet buiten. Integendeel. ,,Neemt deze dingen van 
hier weg,” zo0 zou de Heiland nog eenmaal spreken, 
als Hij op aarde was en het bederf aanschouwde, 
dat in zo menige kerk der Hervorming is ingeslopen, 
die zich misschien eene Christelike kerk acht, zon- 
der nochtans Jezus te erkennen als den Christus, die 
ons geworden is: wijsheid van God en rechtvaardig- 
heid en heiligmaking en verlossing. Neemt ook deze 
dingen weg, als daar zijn onverschilligheid, lauwheid, 
twisting, het zoeken van eigen eer, het zweren bij 
eens mensen woord. ËEn deze dingen kunnen wij 
niet wegnemen, zolang ons eigen hart nog traag, 
hoogmoedig en wereldsgezind is. Hoe kan ooit een 
lichaam, hetzij dan kerk of maatschappij, hervormd 
worden, indien die hervorming niet uitgaat van de 
leden des lichaams? Achten wij in menig opzicht 
hervormingen nodig, dat wij dan met ons zelven be- 
ginnen, en dan ontbreekt ons de tijd om anderer on- 
gerechtigheid breed uit te meten, en dan vergaat ons 
de lust om anderen, die ook broeders zijn van het- 
zelfde gezin, te prikkelen en te veroordelen of uit te 
bannen. 

Ontwikkeling is de eis voor de enkele gelovige 
Zoowel als voor de kerk. Niet ingesluimerd, maar 
voortgebouwd op het fundament der Apostelen en der 
Profeten, waarvan de hoeksteen Christus is, opdat 
Hij een volkomene gestalte verkrijge in elk der zijnen 
en door hen in Zijn Kerk. Stof en puin, waaronder 
veel goeds begraven ligt misschien, moeten wegge- 
nomen worden. 

Aangebracht moeten worden geloof, liefde, ijver 
en kennis. Is de Kerk in de vier eeuwen, die voorbij- 
gingen, opgewassen, en heeft zij zich ontwikkeld van 
genade tot genade en van kennis tot kennis?  Zijn 
wij verder dan onze vaderen; kunnen wij verstaan 
wat voor hen nog duister was, of gingen de eeuwen 
Zonder vrucht voorbij? Hebben de zonen gebouwd, 
of enkel gesloopt, en in hun slopingsijver wellicht 

muren, die het gebouw steunden, omvergehaald? OT 
bleven soms anderen rustig zitten op hetgeen de va- 
deren oprichtten, zonder een enkele steen daaraan toe 
te voegen? Zou op het gebied der Kerk menigeen 
niet moeten vrezen in hetzelide oordeel te zullen val- 
len van den dienstknecht met het begraven talent? 

Neemt weg — maar brengt ook aan. Het weg- 
nemen is noodzakelik, doch blijit altijd maar één 
deel van elk ware hervorming: het andere deel is op- 
bouwen. Onze arbeid zal niet ijdel zijn, wanneer wij 
als broeders samen bouwen op de rots der eeuwen: 
Christus! 

AT FEE EN 


UIT DIE BRIEF AAN DIE GALATE. 


I. 


Soos ons die vorige keer gesien het, wou Paulus 
'n ernstige onderhoud hê met die Galatiese gemeen- 
tes. Hy was op hulle gesteur. Al dadelik in die be- 
gin van die brief merk ons dit. In hoofstuk 1 vers 
1—5 vind ons sy apostoliese groet aan die gemeente. 
As ons dit vergelyk met die apostoliese groet in dié 
brief aan die Romeine, met 1 en 2 Korinthe, met | 
en 2 'Thesaloniesense, dan tref dit ons hoe kortaf 
Paulus hier is. Die gemeentes word nie aangespreek 
as ,,geliefdes” of as heiliges”, wat in God die Vader 
en in Kristus is nie, maar gewoon as ,,de tjemeenten 
van Galatië”. In die eerste vers merk ons al die aan- 
val van Paulus. Die Gemeentes van Galatië het sy 
roeping as Apostel geminag, en daarom sê hy dade- 
lik, dat hy nie van mense en ook nie deur `n mens 
geroep is nie, maar hy was geroep deur Jesus Kristus, 
die opgestane Heer. Daar op die weg naar Damas- 
kus is hy van Kristus deur die Apostelskap geroep, 
soos ons kan lees in Handelinge 9. Hy skrywe die 
brief met die instemming van die broeders wat by 
hom was (vs. 2). 

En as Paulus in vers 3 die Apostoliese seëngroet 
oor die Gemeente uitspreek, dan wys hy dadelik in 
vers 4 dat die genade van God die grondslag is van 
ons saligheid en redding, en nie die menslike deug 
nie. Straks sal Paulus nader hierop terug kom. Die 
teenswoordige wêreld, hierdie een, hierdie bedeling, 
waar ons in leef, is ontaard, is sleg, en mis sy doel en 
moet daarom ondergaan, en ons moet dientengevolge 
daarmee saam ondergaan, maar volgens die wil van 
die Vader word ons deur die Soon daaruit getrek, 
sodat ons nie ondergaan nie. Die saligheid van die 
mens Iê dan ook daarin, dat hy deur `n mag buite 
sigself uit die ondergaande wêreld weggetrek word. 
Dus geen eie deug nie, maar die, wil van God! 

Nadat Paulus die Gemeente nou gegroet het, 
begin hy dadelik in vers 6 sonder enige mooi redena- 
sie, om te sê dat hy baie verwonder is oordat die ge- 
meente so haastig met so weinig teëstand hulle rug 

gedraai het van die persone wat hulle in die genade 
van Kristus geroep het. Hulle laat hulle vervoer en 
weglok naar `n ander Evangelie, soos hulle meen, 
maar daar is geen ander Evangelie nie. Daar is geen 
ander Evangelie nie, en die fout Iê daarin, dat die 
Joodsgesinde leraars die gemeente verstoor en ontroer 
deurdat hulle die nadruk gaan lê op allerhande 
bysake, en daardeur die groot hoofsaak, waar dit op 
aankom, uit die oog verloor. 'n Bysaak, waar oor 
hulle gaan twis, is of die besnydenis nog nodig was, 
ja of nee, vir die saligheid, en die groot hoofsaak, 
namelik die saligwording uit genade, het hulle op die 
agtergrond geskuiwe. Op hierdie punt kom dit op 
aan, en iedereen, al was dit ook 'n Engel uit die 
hemel, wat dit verontagsaam en ander dinge gaan 
verkondig en op allerhande bysake die nadruk gaan 
lê, die is vervloek. Met die vloek word nie `n kerk- 
like sensuur bedoel nie, maar 'n geestelike straf. 

Hierdie woorde is ook vir ons 'n skrik. 'Twis 
ons nie ook menigmaal oor allerhande bysake nie? 
Oor insettinge van mense? Oor gebode van mense? 
Met nadruk sê Paulus in vers 10 dat hy hom nie be- 
sig hou met menslike vrae nie. Hy wil nie 'n dienaar 
van mense wees nie, nie 'n behager van mense nie, 
wat altyd vra, wat wil die of die, wat sal die of die 
sê. Nee, 'n dienaar van God, en vra alleen wat God 
wil. 


EE EE EE 


DIE SONDAGSKOOL. 


Posbus 57, Nylstroom, 
4 November 1930. 
WelEdele Here, 
Brs. Ouderlinge, 
Gemeente Waterberg. 
Waarde Broeders, 

Soos u sal onthou het ek in my brief van 12 Sep- 
tember 1930, wat in die September-uitgawe 1930 van 
,Die Hervormer”, bls. 86 en 87, verskyn het, gevra 
om die vrae-lyste in verband met ons Sondagskole 
in te vul en dadelik aan my terug te stuur, sodat dit 
my nie later as 1 Desember 1930, bereik nie. Tot 
sover het ek alreeds van één broeder ouderling ant- 
woord ontvang. 

Andermaal wil ek u weer graag daarop attent 
maak en u dringend versoek, om die reagering daar- 
op tog asseblief nie uit te stel of links te laat lê 
nie. Met u rondgaan in u wyk, kan u die vrae-lyste 
gerus ook met u saamneem en so in die stilte ook 
daaraan aandag verleen. lndien u egter geen Son- 
dagskool in u wyk het nie, wat seker 'n groot teleur- 
stelling sal wees, kan u u gerus die moeite en op- 
offering getroos, om my daarvan te verwittig en dan 
u redes vir so'n leemte aan te gee, want miskien kan 
ons u dan daarin enige hulpmiddels aanbied. Laat 
ons nie teleurgestel word in ons hoë verwagtinge, 


wat ons van u koester nie. Dis ons plig as Kerk- 
raad en veral van die ouderlinge, om die beste werk- 
kragte, vir die wordende Gemeentelede van die toe- 
koms, die sig vormende Afrikaanse volk, aan die dag 
te lê. Kom laat ons saamstaan en saamwerk, want 
dan alleen mag ons ook op sukses aanspraak maak. 

Twedens sal ek ook baie bly wees as u my die 
volgende informasie voor of op 1 Desember 1930, 
kan verskaf — 

(a) Hoeveel ,,Leesboekies”, d.i. Teksboekies, u 

in u wyk vir 1931 nodig sal hê. 

(b) Hoeveel ,,Kort-Begrip” deur Ds. A. |. Bar- 

ger, u in u wyk nodig het. 

(c) Hoeveel ,,Sondagskoolroosters” u vir 1931 

sal nodig hê. 

Wanneer u my met gemelde informasie voorsien 
het, sal ek dadelik daarop reageer, sodat daar aan- 
staande jaar op daardie gebied geen struikelblokke 
in ons weg sal wees, om die skouer dadelik met hart 
en siel aan die wiel te sit nie. 

Nogmaals doen ons `n ernstige beroep op u by 
voorbaat gewaardeerde erns en aandag aan die be- 
lange en behoeite van die lammertjies in ons Ge- 
meente te skenk. 

Alle seën en voorspoed op u werk. 

Groetend en heilwensend, 
U Broeder in Kristus. 
S. ]. Botha, 
Superintendent, Waterberg. 


Onderstepoort. 


In die verlede is daar gevra aan die Kommissie 
vir die Jeug om die tekse vir Sondagskoolroosters te 
neem uit die jongste uitgawe van die Evangelies en 
Psalme, en ons wil hoop dat dit sal gebeur. 

Hier is `n paar ander puntjies wat ek onder die 
aandag van die Kommissie wens te bring, asook die 
sienswyse van ander Sondagskool-belanghebbers 
daaromtrent te hoor. 

Ek meen dat dit baie goed sal wees as die voor- 
geskrewe werk in die Rooster presies ooreen sal kom 
met die voorgeskrewe werk vir die Bybelkennis- 
eksamen, sodat die kind feitlik eksamen skryf op die 
jaar se werk. Dit sal die werk van kind sowel as 
van onderwyser makliker maak. Meer kinders sal 
dus deelneem aan die Eksamen, die Roosters sal 
deegliker behandel word en terselfdertyd kry die 
Kommissie `n idee van die jaar se werk. 

'n Ander struikelblok in die weg van die Bybel- 
kenniseksamen is die fooie wat betaal moet word. 
Slim, maar behoeftige kinders kan nie aan die Ek- 
samen deelneem nie, net omdat hulle nie 2/6 of 3/- 
het om te betaal nie. Die arm kind kannie verant- 
woordelik gehou word vir daardie gebrek, maar tog 
kan hy nie deelneem aan die voorreg van sy meer 

gegoede maat nie. Die eksamen is vir bekwame kin- 
ders, dus behoort die arm bekwaam kind ook 'n kans 
te kry. Sou daar dan niks gedoen kan word om hier- 
die moeilikheid uit die weg te ruim? 

Laat ons dus hoor wat ander vriende, asook die 
Jeugkommissie hieroor sê. 

B. Fouche, 
Pretoria Noord Sondagskool. 


ma 


HIERVAN EN DAARVAN. 


Uniwersiteit Pretoria. 


Op 10 Oktober het die gewese Transvaalse Uni- 
wersiteits-Kollege `n verhoogde status gekry en 
geword die Uniwersiteit Pretoria. Die gebeurte- 
nis werd nie alleen deur die Uniwersiteit gevier nie, 
maar ook, en heel tereg, deur heel Pretoria. Dit is 
vir die hoofstad van die Unie van groot belang om 
die Uniwersiteit daar te hê, en nie alleen vir die 
hoofstad nie, maar vir heel Transvaal. 

Ons kerk, wat veral sedert 1917 groot belang in 
die bloei en vooruitgang van die inrigting stel, omdat 
ons aanstaande predikante daar opgelei word, kan 
ook met die heuglike gebeurtenis geluk gewens word. 
Ons is besonder bly oor die hartelike verhouding en 
samewerking wat daar altyd nog in die verlede be- 
staan het tussen ons professore en die ander proies- 
sore en lektore, tussen ons kerk en die Uniwersiteit. 
Dit is dan ook ongetwyfel die plig van al die ouers 
van ons kerk, wat hulle kinders na 'n Uniwersiteit wil 
stuur, om die Uniwersiteit Pretoria te ondersteun. En 
hiermee is ons taak o.i. nie afgehandel nie. Ons moet 
alger optree as belanghebbendes, as agente van die 
Uniwersiteit Pretoria om netso veel studente te werf 
as maar enigsins moontlik is. 

Die tyd dat ons ons kinders na die Boland moes 
stuur om hoër onderwys te geniet is verby. Die on- 
derwys in ons prowinsie is netso goed en deeglik as 
in die Kaap of waar ook al. 

Pretoria is die voortrekkersstad by uitmemend- 
heid, die stad van Andries Pretorius en Paul Kruger. 
Mag die voortrekkersgees ook vaardig word onder 
en besit neem van Professore en Studente van die 
Uniwersiteit Pretoria. Dan kan ons die toekoms, 
wat die Uniwersiteit Pretoria betref, blymoedig te- 
gemoet gaan. Dan sal van die Uniwersiteit Pretoria 
uitgaan manne en vroue wat waardig sal wees om die 
voetstappe van Pretorius en Kruger te druk, manne en 
vroue van karakter, en visie, leidsliede wat vir volk 
en vaderland veel sal beteken. 


Ons verwag groot dinge van die Uniwersiteil 
Pretoria. (Ons hoop en bede is dat die seën van die 
Heer kennelik op die inrigting sal rus, 

Vivat! Crescat! Floreat! 


Proponente. 


Die tekort aan predikante in ons kerk is nog baie 
groot. Etlike groot gemeentes van ons kerk is al 
reeds geruime tyd vakant, soos Erasmus, Vereeni- 
ging, Zeerust, Lichtenburg, Makwassie, Wolmarans- 
stad, Dullstroom-Roossenekal ens. Daarom is ons 
bly dat die predikantetal D.V. begin volgend jaar 
weer met twee verryk sal word n.l. W. Huysers en 
W. ]. Kemp. 

Na ons verneem sal ook studente |. Strydom, 
wat sy studies in Holland voortset, D.V. einde van 
hierdie of begin volgend jaar terug keer na Suid- 
Afrika. Hy het reeds enige maande gelede sy dok- 
toraal-eksamen met goeie gevolg afgelê en sal waar- 
skynlik in hierdie maand promoveer. 


Die Goddefroy-Gedenksaalfonds. 


Volgens `n offisiëel verslag van die voorsitter- 
penningmeester van bogenoemde fonds staan die geld 
wat reeds gein is op £171.0.6. Dit is om die minste 
te sê treurig en strek ons kerk seer seker nie tot eer 
nie. Baie gemeentes het nog niks bygedra nie en 
skyn ook geen plan te hê om iets te doen nie. Die 
meeste gemeentes, wat wel iets vir die fonds gestuur 
het, het 'n tafelkollekte gehou, wat gewoonlik 'n 
sommetjie van tussen één en vyf pond bedra, en meen 
nou dat hulle hul plig gedoen het. 


As daar nie meer belangstelling vir die saak kom 
nie, dan wil ons dit waag om te voorspel dat die 


nodige bedrag nooit sal inkom nie. Die geld wat 


i) 


nou reeds ontvang is, is noueliks genoeg om `n 


stukkie grond mee te koop om die saal op te laat bou. 


Die Verenigde Kerk is ons tot `n beskamende 
voorbeeld. Vir die Sinodale Saal wat in aanbou is, 
is binne enkele jare duisende ponde ingesamel. 


Wat ons veral teleurstel is dat sommige van die 
gemeentes, wat die meeste dankbaarheid aan wyle 
Ds. Goddefroy verskuldig is, nog niks gegee het nie. 
Waar 1ê die fout tog? Dit is nou wel `n moeilike 
tyd, maar in 1928 en 1929 het ons nog niks van `n 
depressie geweet nie. Die volgende Algemene Kerk- 
vergadering, hoop ons, sal versigtiger wees en sal 
nie weer besluite neem, wat onuitvoerbaar is of waar- 
voor die Kerk nie voel nie. Daar moet meer entoe- 
siasme wees. Wat ons besluit moet ons ook uitvoer. 

O.K.S.O. 

F. A. MACKENZIE: De Hel in Rusland. Rotter- 
dam, N. V. J. M. Bredees, U.M. 

'n Vreeslike boek. Vreeslik, omdat hier in heldere 
kleure 'n geskiedenis gegee word van die vervolging van 
die Godsdiens onder die Bolsjewisme. Die prente laat 
mens al huiwer, want die skrywer druk 'n paar prente 
af wat verskrikkelik godslasterlik is, waardeur ons sien 
hoe vele in Rusland met God afgereken het. Die middele, 
waarmee die mense gepla en gemartel word, is nog veel 
verfynder dan in die middeleeue. Ons lees b.v. van 'n paar 
priesters ,wat nakend uitgetrek word, en `n halwe dag 
tussen wemelende en bytende muskiete geplaas werd. Die 
lede van Gods kindere in Rusland is groot, en die ver- 
volging om des geloofs wille vermeerder. laat ons die 
boek lees, laat ons kennis neem van wat aangaat, en Gods 
ontferminge afsmeek oor donker-Rusland. Sy PA E. 


J. N. VOORHOEVE: 
Geill. Chr. Scheurkalender, 2/6 . 
Schippers: Hermien, 1/6. 
Staal: Zeldzame 'Trouw, 1/6. 
Maandkalender, 1/-. 

Die uitgewer J. N. Voorhoeve, Den Haag, het ons bo- 
staande uitgawes gestuur. Ons hoop vele sal dit koop. 
Dit is Kristelike lektuur waar behoefte aan is onder ons 
volk. Ons hoop dat viral die Kristelike Scheurkalender 
deur vele sal bestel word. Die firma de Bussy sal dit 
lewer. Dit bevat 'n Kristelike stuk vir iederdag met `n 
mooi verhaal. Die lesers sal nie teleur gestel word nie. 

sp ET 


PROF. DR. A. VAN VELDHUIZEN: Hoe maakt 
men zijn preek? Uitg. H. Veenman en Zonen, 
Wageningen. Prys ong. 1/9. 

Om 'n preek te maak is genade voor nodig, genade, 
veel genade, en ook veel gebed. Onse predikaite is ten 
slotte predikante, d.w.s. predikers, hulle moet die Woord 
predik. Dit was die krag van die protestantisme, die krag 
van die Hervormde Kerk, en dit is 'n agteruitgang, 'n 
ontaarding, om minder nadruk te gaan 1ê op die preek en 
meer op sosiaal werk. ,,Predik het Woord” was die opdrag 
van Paulus aan Timotheus. Predik het Woord, en daar- 
om praat ons van predikante. As die preek agteruitgaat, 
as die studie verwaarloos word, as die kanselwerk verruil 
word vir andere drukte, dan bly die Gemeente weg uit die 
Kerk, en dan moet die predikant nie kla oor die vermin- 
dering van die getal toehoorders nie. Prof. van Veld- 
huizen behandel in hierdie geskrif, wat 51 bladsye tel, die 
preek. Na die ,Woord vooraf” verdeel hy sy onderwerp 
in: 

. Het vinden van de stof, 

. De rangschikking, 

, De uitwerking, 

. De steun voor het geheugen, 
. De voordracht van de preek. 

Telkens word by grote begenadigde kanselredenaars 
ter skole gegaan. Die geskrif is 'n stuk leersame prak- 
tiese teologie, wat die woord van die kerkvader ,aan die 
orde ken mens die diens van die heiligdom” as motto kon 

hê. Orde in die uitdeling van die verborgenhede Gods. 
Die prediking is die uitdeling van die verborgenhede Gods, 
waarvoor die prediker deur studie en gebed, deur degelike 
voorbereiding ,self eers in die heiligdom die verborgenhede 
moet vind om dit te kan uitdeel. `n Preek waarvoor die 
teks en die stof Vrydagaand of Saterdagaand nog gesoek 
moet word, ontaard in 'n oppervlakkige praatjie vanaf die 
kansel, die middelpunt, die verhewenste plek van die Kerk, 
Ons hoop ieder predikant skaf hom hierdie boekie aan. 
SP Rm. 


DIE DOOP- EN SABBATSKWESTIE, deur Ds. 
Joh. Dreyer, BA. B.D. 

Ds. Dreyer te Ermelo heeft in Junie 1930 een publieke 
disputatie gehouden te Ermelo, met 'n Sewende-dags-Ad- 
ventist. Die disputatie heeft Zelberw. in boekvorm uitge- 
geven. Dat is goed gedaan. Nu kan ieder die wil, lezen, 
hoe `*t met die zaak staat. 

Wat Ds. Dreyer in zijn boekje schrijft getuigt van 
diepe onderzoek van den Bijbel niet alleen, maar ook van 
veel andere boeken. 

Bij het lezen heb ik telkens moeten erkennen, dat hij 
niet alleen goed gelezen heeft, maar overtuigend het uit- 
gedrukt, dat de Adventist op het dwaalspoor is. 

Ik wens ook de aandagt van ieder op dit boekje te 
vestigen. Wat de schrijver zegt rust geheel op het Oude 
en Nieuwe Testament. De lezer moet overtuigd worden 
van de waarheid, die in onze formulieren is gelegen. 

Het boekje kost maar 1/- en is te krijgen bij Ds. Joh. 
Dreyer. Everard-straat, Ermelo, Tvl. v. B. 


H. E. FOSDICK, Christendom en vooruitgang. 
Vertaald door J. Henzel. Uitgever G. J. A. 
Ruys, Zeist. Tngenaaid ongeveer 5/-, gebon- 
den ongeveer 6/6. 

Die meeste pennevrugte van die hand van die bekende 
Amerikaanse Professor Harry Emerson Fosdick is al in 
ander tale vertaald. Sover ons bekend is dit eers die derde 
van sy baie boeke, wat die lesers in 'n Nederlandse kleed 
aangebied word. Ons hoop dat daar spoedig meer sal volg. 
Die boeke van Fosdick is so welbekend dat dit geen aan- 
beveling nodig het nie. Die Nederlandse vertaling is o.i. ge- 
slaag. Dit lees vlot en maklik. Die drukkers het eer 
van hulle werk. Ons sou dit graag sien in die hand van 
al ons predikante ,wat dit nog nie in Engels besit nie, en 
ook ontwikkelde lidmate van ons kerk. 

n Ed ID: 


—— BEE 


DIE PROTESTANTISME GAAN AGTERUIT. 


In ,De Kerkbode” van 20 Augustus kom die 
volgende stuk voor, van die hand van die heer N. L. 
Duke, Bethesda-stasie. 

As iemand hierdie opskrif lees, sal hy dadelik 
vra, waar dit die geval is. Hy sal moontlik nooit op 
die gedagte kom, dat dit hier by ons in Suid-Afrika 
die geval kan wees nie. Ons woon hier in `n land 
waar die vervolgde Hugenote en ander Protestante 
uit Westelike Europa so 'n vriendelike ontvangs ge- 
had het. Hierdie land met sy pragtige natuurtonele 
en sy aangename gesonde klimaat behoort `n tuiste 
van rus en vrede te wees vir die nakomelinge van `n 
voorgeslag, wat alles opgeoifer het en selfs hul lewe 

gering geag het terwille van die Protestantisme. Hier 
woon saam twee nasies, Engelse en Afrikaners, wat 
met trots kan terugwys naar 'n stryd in die verlede 
om die suiwere geloof te behou. Die geloof het ook 
die Voortrekkers besiel in die geweldige stryd teen 
woeste barbare, en vandag het ons in hierdie land 
Kristlike Kerke wat vry is van die oorheersing van 
die Roomse Kerk. Daar is die Ned. Ger. Kerk, dic 
Kerk van Engeland, die Wesleyaanse, Presbiteriaanse 
en nog meer andere. En tog, wat merk ons hier op? 
Honderde, wat hul eerste godsdienstige opleiding in 
die Protestantse geloof gehad het, het hul laat be- 
weeg om die Roomse gelooi te omhels. Hul het hul 
laat oorhaal om aan te sluit by `n Kerk, waarvan 
die hoof iemand is wat met byna goddelike eer be- 
handel en gehoorsaam word, en van wie hul nou ver- 
wag dat hy die poorte van die hemel vir hul kan open 
ol sluit. Opmerklik is, dat hierdie geloof meestal 
aangeneem word deur die ongeletterde klasse van 
die samelewing. 

Die vraag kom dan by ons op: Hoe is dit moont- 
lik dat sovele hier in Suid-Afrika tot die Roomse Kerk 
oorgaan? Dit is moeilik om hierop `n afdoende ant- 
woord te vind. Maar een ding is seker, en dit is, dat 
daar lede is van die Ned. Ger. Kerk, die sterkste 
Kerk in Suid-Afrika, wat nie die regte besef het van 
die waarde van hul Kerk nie. Die Kerk het soveel 
gedaan vir die opvoeding en daar is skole wat gelyk- 
staan met die skole van enige deel van die wêreld, 
en tog gaan Protestantse lidmate hul eie skole verby, 
en stuur hul kinders naar Roomse skole. Sommige 
ouers stuur hul kinders daarheen vir hul primêre on- 
derwys, en as die kinders omtrent vyftien jaar oud is, 
word hul naar die goewermentskole verplaas. Maar 
dan is die kwaad al gedaan, die kinders het dan al 
onder Roomse invloed gekom, en die aansluit by 
daardie Kerk volg vanself. 

'n Twede oorsaak lê in die feit, dat Protestante 
huwelike aangaan met Roomse. Die priesters moedig 

magistraat plaas en daar word geen melding gemaak 
van die huislike godsdiens nie, maar dit duur nie 
lank nie, of die persone kom tot ontnugtering dat die 
priester in daardie huis meer te sê het as selis die 
man of die vrou. Dan begin soms 'n hopelose stryd 
teen die invloed van die priesters en die nonne, en 
die Roomse man en vrou moedig die teenparty aan, 
ten spyte van vooraigaande beloftes van lieide, ge- 
trouheid, hulp en beskerming. Die verlokte party 
word deur koudheid en beskimping en soms selis 
deur mishandeling gedwing om die Roomse geloof 
aan te neem. 

Dit is 'n bekende teit dat in die Verenigde State 
van Amerika vele Roomse oorgaan naar Protestantse 
Kerke, maar in die Unie van Suid-Afrika vind net 
die teenoorgestelde plaas. Ek twyfel nie daaraan nie, 
dat meer as een met 'n glimlag van ongeloof sal lees 
wat ek hier neergeskryf het, maar ek het slegs die 
buitenste rand van 'n groot probleem aangeraak. Ek 
het opgemerk dat in Noord- en Midde-Afrika die 
Mohammedane met die Roomse saamspan om die 
Protestantse Kerke te verhinder om hul sendingwerk 
onder die inboorlinge uit te brei. (Gedurende die 
laaste groot oorlog was ek in Midde-Afrika, en ek 
het daar gesien hoe die Roomse en Mohammedaanse 
priesters die kapelaan van ons troepe met die groot- 
ste minagting en bespotting behandel het. 

Die invloed van die Roomse Kerk word hier in 
ons land gevoel in Munisipale en Afdelingsrade, op 
Hospitaal- en Skoolkommissies, en dit in distrikte 
waar die meerderheid Protestants is en die skole deur 
kinders van Protestantse ouers besoek word. In die 
goewermentsdiens, waar hooide van departemente 
Rooms is, sorg hul daarvoor dat vakante poste deur 
Roomse aanhangers opgevul word. Die nuutste 
politiek van die Roomse is om te belet dat Bybel- 
onderwys op die skole gegee sal word, want anders 
sou die Roomse kinders ook iets uit die Bybel hoor, 
en dit sal `n verkeerde invloed op hul lewe hê. Daar 

die leer van sy Kerk bekend te maak, maar vandag 
skyn die Protestante beskaam te wees om vir hul 
geloof uit te kom. Gelukkig dat daar tog nog poginge 
deur Protestante aangewend word om aan minder- 
bevoorregtes hulp te verleen, weeshuise en ouerlose 
kinders onderhoud te gee, anders sou die Protestan- 
tisme in nog groter gevaar wees om op te hou van 


te bestaan. 
RR EE 


AS DIE TOMAHAWK DREIG. 
deur |Ivans.”) 


My Pa ontvang die bevel oor 'n klein afdeling 
wat bestemd is, om verkenningsdiens te doen op die 
hooimag se linkerflank. `n Bekende spioen, Mar- 
shall, wat ek die aand van tevore al in ons woon- 
kamer ontmoet het, is ons gids. Dit was bekend, dat 
die groot, versterkte, dorp, waar King Philip en 
Conanchet op die oomblik altwee vertoef, in suid- 
westelike rigting lê. Marshall het al `n groot gedeelte 
van die pad soontoe verken. Ekself behoort by die 
klompie wat deur my Pa aangevoer word. 

Josiah Winslow laat sy manskappe net in die 
middel bietjie digter aanmekaar sluit; dié in die voor- 
en agterhoede en aan die flanke egter loop uitmekaar 
uit, skynbaar sonder baie orde en klaar om by die 
eerste verdagte teken los te brand. Klein patrollies 
deursoek voortdurend die terrein aan weerskante van 
die pad. Behalwe dit, waak `n klein voorhoede, wat 
taamlik versprei is en met die grootste omsigtigheid 
voortruk, daarvoor, dat die hoofmag nie in 'n hinder- 
laag val nie. Op dieselfde manier beskerm 'n agter- 
hoede die hoofmag in die rug. By `n reëling van 
hierdie aard word baie aan indiwiduele insig oorge- 
laat en die ,,yster disipliene”, soos dit in Europa be- 
staan, is hier nie te vind nie. 'n Bevelhebber wat 
hier die Europese taktiek sou wil toepas sou sy troepe 
in groot gevaar bring. 

Soos reeds gesê, doen my Pa en ek altwee diens 
by `n klein patrollie verkenners. Dit was nie raad- 
saam, om sulke patrollies al te klein te maak nie, 
omdat `n mens skielik teenoor 'n vyandelike oormag 
sou te staan kan kom. Ons patrollie, wat deur my 
Pa aangevoer word, bestaan — behalwe uit die 
gids Marshall — uit tien manskappe, waarvan die 
helfte Peguod-Indiane is. 

Ons loop in twee rye van vyf man, met groot 
tussenruimtes, sowel tussen die twee rye as tussen die 
manskappe, maar darem altyd sê, dat ons mekaar in 
die oog kan hou. 

Die gids loop voor ons, met 'n sekerheid, asof 
hy die gawe van die Indiane besit, om as 't ware 
instinkmatig die pad te weet deur die wildernis. 

Opeens sien ons dat hy gaan staan en na die 
grond wys. 


Omdat ons die voorstes is, bereik my Pa en ek 
eerste die plek, waar hy staan. En nou sien ons 
duidelik `n spoor wat ons pad kruis en reguit suidwes 
loop. 

Dis snaaks,” sê my Pa, na hy gebuk het om 
die spoor beter te kan waarneem. 

,Net soos jy sê, Richard Wildborough, baie 
snaaks,” antwoord die gids Marshall. 

Die ander het nou ook gekom en staan om ons. 

Ek beskou ook noukeurig die spoor en opeens 
verstaan ek hoekom my Pa en Marshall altwee gesê 
het, dat dit snaaks is. 

,Die voetstappe is afkomstig van `n blanke se 
skoeisel,” sê ek. ,,Maar die punte van die voete staan 
binnekanttoe.” 

Dus `n Indiaan wat skoene gedra het,” sê 
Marshall. ,,Regtig, `n seldsame voël!” 

“Ek kên so'n seldsame voël,” antwoord my Pa. 
,Die Indiaanse seun Johannes, wat Eerwaarde Mouth 
saamgevat het as sy bediende, het skoene gedra. En 
vanmêre was hy nêrens te kry nie.” 

,As die seun, soos baie Indiane wat onder die 
witmense geleef het véér hom gedoen het, inderdaad 
op pad is na die versterkte dorp in die suidweste, 
moet hy ingehaal word,” sê die gids. ,,Want as die 
alarm nog nie gegee is nie sal hy die nadering van 
die ekspediesie kan verraai. Hierdie spoor is nie meer 
as vyf minute oud nie. Die seun weet hoogswaar- 
skynlik nie, dat hy gevolg word nie. Binne 'n kwar- 
tier se tyd het ek hom ingehaal..” 

4 Wil jy dan allenig gaan?”vra my Pa. 

Dit sal wel moet. Hoekom sou ek myself op- 
saal met die sorg van verantwoordelikheid vir ander? 
Julle kan stadig verder trek. Binne 'n uur se tyd is 
ek weer by julle, saam met die vlugteling: daarop 
kan julle reken! Ek loop die vinnigste van julle al- 
mal.” 

Hy knik vir ons en, sonder my Pa se antwoord 
af te wag, verdwyn hy vinnig in die rigting wat die 
voetstappe vir hom wys. 

“Dit is maar beste so!” hoor ek my Pa mompel 
en toe gaan ons verder, maar baie stadiger as eers. 

'n Drie kwartier later gee my Pa bevel om halt 
te maak en die terugkoms van die gids af te wag. 

Ons wag en wag! Die uur is lankal om maar 
g'n Marshall en g'n Indiaanse seun daag op nie. 

My Pa verkeer nou in `n moeilike geval. 

slaat ek teruggaan, Pa,” sê ek. ,Ek ken die 
bosse en sal Marshall se spoor maklik weer kry.” 

My Pa dink `n oomblik na. 





*) `n Klein gedeelte uit hierdie boek, wat U kan 
kry by |. H. de Bussy, Posbus 460, Pretoria, Prys 
3/9. 

“Dit geval my, dat jy jouself dadelik vir hierdie 
werk aangebied het, Guy,” antwoord hy, ,en ek wil 
jou versoek nie weier nie. Maar ek sal vir jou een van 
ons Peguods saamgee. 'n Indiaan is van nature `n 
speurhond, by jou is dit net aangeleer.” 

'n Oomblik later is ek en my Indiaanse geleider 
op pad. Laasgenoemde is nog `n jong man. Omdat 
ek die taal van die Peguods, wat so dikwels onder 
ons blankes verkeer het, taamlik goed praat en ver- 
staan, kan ek my by hom verstaanbaar maak. Sy SO- 
genaamde Engels is totaal onverstaanbaar. Hy dra 
'n naam wat ongeveer beteken: ,,Die Takbok wat 
spring.” 

Ons plan is om reguit suid-oos te trek. Oms 
sal dan taamlik gou die ander twee se spoor moet 
kruis, want dit loop mos suid-wes, en as dit na ons 
skatting te lank duur en dit dus blyk, dat die mense 
wat ons soek 'n ander rigting ingeslaan het, dan kan 
ons, deur noord te gaan, spoedig op die spoor van 
ons klein patrollie terugkom en vandaar af ons na- 
speurings hervat. 


Gouer as wat ons verwag het, kruis ons die spoor 
wat ons soek; dit wil sê, ons sien dieselfde voet- 
stappe, wat ons al vroeër gesien het, nog altyd suid- 
wes loop. Maar van `n twede spoor — die gids 
Marshall s'n — wat die eerste volg, is niks te ontdek 
nie. 

Dit bring my bietjie in verleentheid en die enig- 
ste verklaring wat ek daarvoor kan kry, is dat die 
gids omgedraai het nadat hy die man, wat hy gevolg 
het (waarskynlik johannes!) ingehaal, en homself 
oortuig het, dat van hom g'n kwaad te wagte is nie. 
Om die plek te bereik, waar die twee met mekaar 
gepraat het, sal ons dan die spoor in omgekeerde 
rigting moet volg. 

My Indiaanse maat is dit hierin volkome eens 
met my. Ons gaan dus weldra noord-oos, in die rig- 
ting waaruit die voetstappe kom. `n Paar maal 
staan die rooihuid stil en dit lyk of hy iets op die 
grond of in die struike ondersoek. Dan skud hy sy 
kop, maar as ek hom vra of hy iets besonders sien, 
dan bly hy stil. 

Toe, opeens, staan ons altwee stil. 

Omtrent veertig tree van ons af sit `n man teen 
'n boom geleun. Sy mus van bont het hy diep oor sy 
oë getrek, asof hy nie wil gehinder word deur die son- 
lig wat op hierdie plek deur die blaredak dring nie. 
Dit staan dadelik by my vas, dat dit ons gids Mar- 
shall is, maar .. . wat sou hom makeer, om aan die 
slaap te raak en ons verniet te laat wag? 

,Slaap, onder hierdie omstandighede!” roep ek 
uit, verbaas en verontwaardig gelyk. 

Maar die Indiaan skud sy kop cn loop vinnig 
voor my uit na die plck, waar die slapende man Si. 
Hy trek sy mus van sy kop af en bly staan, sonder 





'n beweging te maak of `n woord te sê ,tot ek ook 
die plek bereik. 

Toe verstaan ek somar dadelik, en — in teen- 
stelling met die swyende jong Peguod — kan ek nie 
help om `n uitroep van verbasing en afgryse te gee 
nie! Marshall, die bekwame en onverskrokke ver- 
kenner, sit daar met verglaasde oë en `n bloedige 
skedel: hy is geskalpeer! En nou ontdek ons ook `n 
diep wond in sy rug, wat afkomstig moet wees van 
'n breë mes en waarskynlik so goed as oombliklik die 
dood tengevolge gehad het. Dus, vermoor deur `n 
verraderlike aanval van agter! 

Duisende gedagtes skiet deur my kop. 

As dit waar is, dat hy Johannes op hierdie plek 
ingehaal het, dan moet hierdie jong Indiaan . . .. 

Die afskuwelike daarvan, dat hierdie moord be- 
gaan kan wees deur dieselfde hand, wat ek `n paar 
uur gelede in myne gehou het, begin tot my besef 
deur te dring. Maar hoe is dit moontlik .. .? Juis 
in Johannes het ek gemeen sekere gedagtes en eien- 
skappe op te merk, wat hom gunstig van sy rasgenote 
onderskei. En bowendien: hoe sal hy, 'n seun wat 
nog nie eers volwasse is nie, sonder ondervinding, 
hierdie beroemde verkenner kan verras en oorval het? 

Maar terwyl ek myself dit staan en afvra, dring 
die oplossing van die saak hom al aan my op. Juis 
hierdie seun, wat Marshall seker vir taamlik onskade- 
lik moet aangesien het, omdat hy die aand tevore in 
ons woonkamer self getuie was van die manier, 
waarop Eerwaarde Mouth sy ,,dienskneg” behandel 
het, kan van die verkenner se argelose vertroue mis- 
bruik gemaak het. Johannes kan, toe hy deur die 
Peguods se laer gesluip het, maklik `n skalpeermes 
en ook die wapen, waarmee die dodelike wond in die 
rug toegebring is, vir hom gevat het. 

sDie kopvel is nie deur `n krygsman geneem 
nie,” sê die Peguod-Indaan op hierdie oomblik. Hy 
staan nog al die tyd langs my. ,,Die hand was nie 
geoefen nie. Kyk maar.” 

Maar ek draai weg, want ek het nie lus om die 
afskuwelike besonderhede, wat my maat my wil wys, 
in oënskou te neem nie! 

Die bleekgesig het `n sagte hart,” sê hy toe, 
en sy stem klink effens spottend. ,,Die man wat die 
kopvel gevat het, was jonk en onervare, Hy het die 
bloed op die grond en in die struike laat afdrup.” 

Nou verstaan ek hoekom hierdie rooihuid elke 
keer gebuk het, toe ons die spoor in omgekeerde rig- 
ting gevolg het. Die kalm, saaklike toon, waarop hy 
dit sê vervul my, in verband met die onderwerp, met 
afkeer. Maar `n mens kan nie verwag, dat `n rooi- 
huid die minste gevoel moet toon nic! 

, Wat moet ons met die liggaam maak?” vra ek 
Die Peguod trek sy skouers op met `n bietjie ver- 
agtelike gebaar. 

,Die grond is hard geys, maar in die bosse ver- 
dwyn lyke gou,” sê hy. 

Hierdie toespeling op die omstandigheid, dat 
ons dit aan die klein en groot roofdiere, wat hulle in 
die bosse ophou, moet oorlaat, om die liggaam spoe- 
dig te verslind, maak my bitter-kwaad. 

Ek order die Indiaan, om saam met my die lyk 
op te tel en na die plek te help dra, waar die ander vir 
ons wag. 

Die rooihuid trek weer sy skouers op, maar ge- 
hoorsaam. ËEn toe toon hy weer die merkwaardige 
instink van sy ras, deur — hy loop v66r — reguit 
koers te vat na daardie plek toe. 
ie ER EE ad 


IN MEMORIAM. 


Volgens berigte uit Suidwes is aldaar op die 
14de Augustus 1.1. oorlede ouderling Flip Alberts, 
broer van die leier van die trek na Suidwes, wyle 
ouderling Andries Alberts. Broeder F. Alberts was 
'n stil, toegewyde man, wat trou jarelang sy gemeente 
gedien het. Hy het sy Heer innig lief gehad. Veral 
op sy sterfbed was sy verlange na die hemel sterk. 
Die Heer self vertrooste die bedroefde harte. 

IE DE 





GROVE. 





Sag in sy Heer ontslaap die hy lief had, op die 
20ste September 1930, ons liewe en enigste seun 
FRIKKIE |. C. GROVE 
in die jeugdige ouder-dom van 16 jaar 4 maande en 
15 dae, na een bitter lyding van byna vier maande, 
die hy geduldig gedra het. Hy was dan ook tevrede 
met die wil van Jesus, sy lewe en ook sy siek-bed 
was een voorbeeld. Sy ouders het hy baie lief gehad, 
sy enigste suster was vir hom alles, en ook die 
familiekring. In die moêre van sy lewe toe die dou 
op haar mooiste lê op die blaarkies van die roos toe 
het die Heer van die tuin gekom en die liewe roosie 
gepluk. Ag hoe bitter tog sy plek is leeg, sy soete 
stem is stil. Tot weersien, my liefling, ons gun jou 
die goue kroon en die wit kleed. Waarlik die pad 
van die Heer gaan deur die see. Al die famielie en 
vriende word hartelik bedank vir hulp en kranse, dit 
was soet druppels in die bitter beker. Ook wil ons 
hartelik bedank Ds. Rautenbach en ook Ds. Ver- 
mooten. Dr. McMillan vir al die troue besoeke en 
opofferings, ook Ds. Swart. 
Sy treurende ouders, suster en swaer. 

Eden G. Grové. 

E. Blignaut, gebore Grové. 

P. Blignaut en 

Kosie Blignaut. 

MAAGGRIEP! 


slik Pyn Specific het my genees.” 
Uit Indië skryf `n Luit. Kolonel se vrou:— 


sU het my drie bottels Zink Pyn Specifie bedien 
terwyl ek die afgelope winter in Engeland was—Dit 
het my genees van maaggriep. Stuur my asseblief 
nog twee bottels.” 


Zink Pyn Specific help om griep te bestry deur geheel 
Afrika en ook in ander lande. 


Verwaarloos verkoue nie—dit kan—en word dikwels baie 
lastig. `n Paar dosisse Zink Pyn Specific geneem met die 
eerste tekens van 'n aanval sal doeltreffend ageer op die 
siekte. 


Soos duisende ander kan u met veiligheid Zink Pyn Speci- 
fic vertrou. 
Wees nooit sonder `n bottel. 


ZINK PYN SPECIFIC 


(Kloktoring-Merk) 


Prys 3/6. Verkrygbaar by alle apteke en winkels meer as 
vyf myl van 'n apteek. 
Indien onverkrygbaar sal dit op ontvangs van 4/- posvry 
in betaling aan u gestuur word. 
Eienaars: Gesondheid Medisyn Ko, Aptekers, 
Adelaide, K.P. 








APPENDICITIS 





In die jaar 1922 was daar maar 
een bekende raad vir Blindederm- 
ontsteking en dit was ,,Operasie”. j 
In die jaar het ek ,,Dr. Muller's 
Appendicitis Cure” bekend gemaak 
en daarvandaan is dit bereken dat j 
minstens 5,000 mense onslae ge- 
raak is van Appendicitis sonder om 
te laat sny. 

| 
! 


Nou daar is baie namaaksels te 
krye en die meeste dokters gee nou 
ook medisyne vir die kwaal want 
die mense wil nie meer onnodig 
Onder die mes kom. 

Die meeste aptekers het die me- 
disyne in voorraad teen 5/- per 
bottel. Ook alle takke van Lennon 
Bkpt. of direk van Norwood Coa- 
ker Fabrikant, Bus 89 Ladybrand. 
Beskrywende boekie vry op aan- 
vraag. 





















































